paragraph_text: Femunden ili Femund je treće po veličini jezero u Norveškoj, nalazi se u središnjoj Norveškoj u okruzima Sør-Trøndelag i Hedmark u blizini granice sa Švedskom. Prostire se u općinama Os, Engerdal i Røros. Površina jezera je 203.52 km<sup>2</sup>, volumen 6 km<sup>3</sup>, dubina 130 metara, a nalazi se 662 metra iznad morske razine. Jezero je dio Nacionalnog parka Femundsmarka.